OpenLLM-France/wikimedia huggingface dataset:
# Lluís Mijoler i Martínez

Lluís Mijoler i Martínez (El Prat de Llobregat, 1969) és un advocat, polític i batlle del Prat de Llobregat, a la comarca del Baix Llobregat, per El Prat En Comú.

## Biografia

Lluís Mijoler va néixer el 14 de desembre de 1969 al Prat de Llobregat. Es va llicenciar en Dret per la Universitat de Barcelona i té un màster en Dret i Pràctica Jurídica per la Universitat de Barcelona. Va exercir com a advocat entre 1997 i 2018, primer al Bufet Pintó Sala de Barcelona (1997-2010) i després com a advocat autònom al Prat de Llobregat (2010-2018). L'any 2006 fou nomenat jutge substitut dins de la província de Barcelona. També va ser titular de la delegació d'assegurances Mapfre del Prat entre 2010 i 2016. Anteriorment va ser advocat laboralista i administratiu a Construlab, S.A. El Prat de Llobregat (1988-1992) i administratiu i comercial al Banc de Sabadell a la zona del Baix Llobregat (1992-1998).
Fou elegit regidor per primera vegada a les eleccions municipals del 24 de maig de 2015, anant en l'onzè lloc de la llista d'ICV-EUiA. En un primer moment no va assumir cap cartera de govern, però al juliol de 2016 va assumir la nova regidoria d'Economia, Bon Govern i Transparència, sense retribució econòmica. El juliol de 2018, coincidint amb la reestructuració de regidories per a la sortida de Sergi Alegre de l'Ajuntament, assumeix també Promoció de la Ciutat i Agricultura, en mans d'Alegre, i Participació, anteriorment de David Vicioso.
El 12 de febrer de 2018 va ser triat com a candidat d'ICV a l'alcaldia, pendent de les confluències que poguessin fer-se amb altres formacions polítiques. Ja a les acaballes de setembre de 2018 va ser ratificat com a cap de llista del Prat en Comú, pels militants de les seccions locals d'ICV, EUiA i Podem, formacions que havien d'integrar la confluència, encara que al gener del 2019 l'assemblea de Podem del Prat va decidir que es presentarien en solitari a les eleccions municipals. El 15 de juny del 2019 fou escollit alcalde d'El Prat de Llobregat. Va revalidar el càrrec a les eleccions municipals de 2023.

## Referències

* 1 2 324cat. «Constituïts els ajuntaments de Catalunya, amb cares renovades a les capitals», 16-06-2023. [Consulta: 19 juny 2023].
* 1 2 «Lluís Mijoler L'Alcalde». [Consulta: 3 juny 2020].
* ↑ 10216894718226302. «Lluís Mijoler serà el candidat d'ICV a l'alcaldia del Prat», 13-02-2018. [Consulta: 3 juny 2020].
* ↑ «Lluís Mijoler, nomenat alcalde del Prat per al mandat 2019-2023. Aconsegueix els 11 vots dels regidors i regidores d'El Prat En Comú-En Comú Guanyem i 7 del PSC-CP». Ajuntament d'El Prat de Llobregat. [Consulta: 5 juny 2020].
# Nicolas Anelka

Nicolas Anelka (Le Chesnay, 14 de març de 1979) és un futbolista professional francès de religió musulmana, que ha jugat de davanter al Reial Madrid CF, Arsenal FC, Paris Saint-Germain, Manchester City FC, Chelsea FC i Juventus FC.

## Referències

* ↑ «Chelsea FC profile». Chelsea FC, 16-07-2008. [Consulta: 16 juliol 2008].
* ↑ «INF, formateur de talents» (en francès). FFF [Consulta: 21 juliol 2009].
* ↑ «Soccerbase - Nicolas Anelka» (en anglès). Soccerbase. Arxivat de l'original el 2012-11-03. [Consulta: 30 desembre 2008].
* ↑ Lawton, Matt. «Anelka: I didn't realise what I had at Arsenal and I wanted to stay at Liverpool, but I have no regrets about my career moves». Daily Mail, 14-03-2008. [Consulta: 29 novembre 2008].
* ↑ «Perfil i estadístiques d'Anelka» (en castellà). transfermarkt.de. [Consulta: 16 març 2013].

## Enllaços externs

* FootballDatabase.eu comprehensive match-by-match history
* Dades estadístiques sobre Nicolas Anelka a soccerbase.com
* FootballDatabase profile and statistics
Nicolas Anelka amb França - Caixes de navegació :
Selecció de futbol de França – Eurocopa 2000
1 Lama •
2 Candela •
3 Lizarazu •
4 Vieira •
5 Blanc •
6 Djorkaeff •
7 Deschamps •
8 Desailly •
9 Anelka •
10 Zidane •
11 Pirès •
12 Henry •
13 Wiltord •
14 Micoud •
15 Thuram •
16 Barthez •
17 Petit •
18 Leboeuf •
19 Karembeu •
20 Trezeguet •
21 Dugarry •
22 Ramé •
Seleccionador: Lemerre
Selecció de futbol de França – Copa Confederacions 2001
1 Ramé •
2 Sagnol •
3 Lizarazu •
4 Vieira •
5 Gillet •
6 Djorkaeff •
7 Pirès •
8 Desailly •
9 Anelka •
10 Carrière •
11 Wiltord •
12 Coupet •
13 Silvestre •
14 Née •
15 Bréchet •
16 Dacourt •
17 Marlet •
18 Leboeuf •
19 Karembeu •
20 Camara •
21 Dugarry •
22 Robert •
23 Landreau •
Seleccionador: Lemerre
Selecció de futbol de França – Eurocopa 2008
1 Mandanda •
2 Boumsong •
3 Abidal •
4 Vieira •
5 Gallas •
6 Makélélé •
7 Malouda •
8 Anelka •
9 Benzema •
10 Govou •
11 Nasri •
12 Henry •
13 Evra •
14 Clerc •
15 Thuram •
16 Frey •
17 Squillaci •
18 Gomis •
19 Sagnol •
20 Toulalan •
21 Diarra •
22 Ribéry •
23 Coupet •
Entrenador: Domenech
Selecció de futbol de França – Copa del Món de Futbol 2010
1 Lloris •
2 Sagna •
3 Abidal •
4 Réveillère •
5 Gallas •
6 Planus •
7 Ribéry •
8 Gourcuff •
9 Cissé •
10 Govou •
11 Gignac •
12 Henry •
13 Evra (c) •
14 Toulalan •
15 Malouda •
16 Mandanda •
17 Squillaci •
18 Diarra •
19 Diaby •
20 Valbuena •
21 Anelka •
22 Clichy •
23 Carrasso •
Entrenador: Domenech :
Nicolas Anelka - Premis i guardons :
Màxims golejadors de la Premier League1993: Sheringham | 1994: Cole | 1995: Shearer | 1996: Shearer | 1997: Shearer | 1998: Sutton/Dublin/Owen | 1999: Hasselbaink/Owen/Yorke | 2000: Phillips | 2001: Hasselbaink | 2002: Henry | 2003: van Nistelrooy | 2004: Henry | 2005: Henry | 2006: Henry | 2007: Drogba | 2008: Cristiano Ronaldo | 2009: Anelka | 2010: Drogba | 2011: Berbatov & Tévez | 2012: Van Persie | 2013: Van Persie | 2014: Suárez | 2015: Agüero
Premis
Precedit per: Michael Owen
PFA Young Player of the Year 1999
Succeït per: Harry Kewell :
# Campionats del món de ciclisme en ruta de 2001

Els Campionats del món de ciclisme en ruta de 2001 es disputaren del 9 al 14 d'octubre de 2001 a Lisboa, Portugal.

## Resultats

| | Or | Or | Argent | Argent | Bronze | Bronze |
| Proves masculines professionals |||||||
| Cursa en línia masculina detalls | Óscar Freire Espanya | 6h 07' 21" | Paolo Bettini Itàlia | m. t. | Andrej Hauptman Eslovènia | m. t. |
| Contrarellotge masculina detalls | Jan Ullrich Alemanya | 51'50" | David Millar Regne Unit | + 6" | Santiago Botero Colòmbia | + 17" |
| Proves femenines elit |||||||
| Cursa en línia femenina detalls | Rasa Polikeviciute Lituània | 2h 59' 15" | Edita Pučinskaitė Lituània | m. t. | Jeannie Longo-Ciprelli França | m. t. |
| Contrarellotge femenina detalls | Jeannie Longo França | 29' 08" | Nicole Brändli Suïssa | m. t. | Teodora Ruano Espanya | + 44" |
| Proves masculines sub-23 |||||||
| Cursa en línia masculina sub-23 detalls | Iaroslav Popòvitx Ucraïna | 3h 36' 28" | Giampaolo Caruso Itàlia | + 17" | Ruslan Gryschenko Ucraïna | + 1' 24" |
| Contrarellotge masculina sub-23 detalls | Danny Pate Estats Units | 46' 29" | Sebastian Lang Alemanya | + 38" | James Lewis Perry Sud-àfrica | + 39" |
| Proves masculines júniors |||||||
| Cursa en línia masculina júnior detalls | Olexandr Kwatschuk Ucraïna | 2h 58' 43" | Niels Scheuneman Països Baixos | + 7" | Mathieu Perget França | m. t. |
| Contrarellotge masculina júnior detalls | Jurgen van den Broeck Bèlgica | 27' 28" | Olexandr Kwatschuk Ucraïna | m. t. | Niels Scheuneman Països Baixos | + 1" |
| Proves femenines júniors |||||||
| Cursa en línia femenina júnior detalls | Nicole Cooke Regne Unit | 2h 01' 25" | Pleuni Mohlmann Països Baixos | + 17" | Maja Włoszczowska Polònia | + 29" |
| Contrarellotge femenina júnior detalls | Nicole Cooke Regne Unit | 18' 45" | Natalia Bojarskaja Rússia | + 9" | Diana Elmentaite Lituània | + 10" |

## Medaller

| Posició | País | Or | Plata | Bronze | Total |
| 1 | Ucraïna | 2 | 1 | 1 | 4 |
| 2 | Regne Unit | 2 | 1 | 0 | 3 |
| 3 | Lituània | 1 | 1 | 1 | 3 |
| 4 | Alemanya | 1 | 1 | 0 | 2 |
| 5 | França | 1 | 0 | 2 | 3 |
| 6 | Espanya | 1 | 0 | 1 | 2 |
| 7 | Bèlgica | 1 | 0 | 0 | 1 |
| 7 | Estats Units | 1 | 0 | 0 | 1 |
| 9 | Països Baixos | 0 | 2 | 1 | 3 |
| 10 | Itàlia | 0 | 2 | 0 | 2 |
| 11 | Rússia | 0 | 1 | 0 | 1 |
| 11 | Suïssa | 0 | 1 | 0 | 1 |
| 13 | Colòmbia | 0 | 0 | 1 | 1 |
| 13 | Suècia | 0 | 0 | 1 | 1 |
| 13 | Eslovènia | 0 | 0 | 1 | 1 |
| 13 | Sud-àfrica | 0 | 0 | 1 | 1 |
| Total | Total | 10 | 10 | 10 | 30 |

## Referències

* 1 2 3 4 5 6 «Cyclisme - Championnats du Monde - 2001 - Hommes» (en francès). les-sports.info. [Consulta: 1r octubre 2013].
* 1 2 3 4 «Cyclisme - Championnats du Monde - 2001 - Femmes» (en francès). les-sports.info. [Consulta: 1r octubre 2013].
# Fred Uhlman

Fred Uhlman (Stuttgart, 1901 - Londres, Anglaterra, 1985) fou un escriptor i pintor alemany d'origen jueu.

## Biografia

Va realitzar els seus estudis, va exercir la seva professió d'advocat a Alemanya fins que va haver d'abandonar el país per por de la persecució del règim nazi, i va travessar la frontera amb França el 1933. Arriba a París, on el títol d'advocat no li és d'utilitat i es dedica a la pintura per a sobreviure. Més tard fins i tot es dedicaria a diversos negocis d'índole variada. Va ser un prestigiós pintor, encara que va arribar a la fama com a escriptor. El 1936 passa un breu període a Tossa de Mar, on coneix Diana, una anglesa de vacances, que es convertirà en la seva dona. Aquí el sorprengué l'esclat de la guerra civil. Aquest mateix any es trasllada a Anglaterra sense saber anglès, i a pesar de la seva condició permanent d'estranger s'enamora del camp anglès, pel record de la seva terra natal. Funda la Lliga "Lliure per a la cultura", per a ajudar els artistes i científics exiliats d'Alemanya, que va intentar atreure personatges com ara Einstein. A causa del seu origen alemany és reclòs en un camp de presoners durant 6 mesos per ser sospitós d'espionatge.
La seva obra més aclamada és la novel·la L'amic retrobat, publicada el 1971 i prologada per Arthur Koestler, que es va convertir en un best-seller. La va escriure en un moment de la seva vida en què ell mateix reconeixia haver fracassat com a pintor. La segona part d'aquesta novel·la és L'ànima valenta.

## Obres

* Captivity: twenty-four drawings by Fred Uhlman, London: Jonathan Cape, 1946.
* The Making of an Englishman, London: Victor Gollancz, 1960.
* Reunion, London: Adam Books, 1971. A print run of just 700 copies.
* Reunion, London: Collins & Harvill, 1977, a new edition with a glowing introduction by Arthur Koestler, who refers to the book as "a minor masterpiece".
* Reunion, New York: Farrar, Straus, Giroux, 1977 (identical to the above).
* Anna Plodeck: The making of Fred Uhlman: life and work of the painter and writer in exile. [Dissertation, University of London (Courtauld Institute of Art), 2004]

## Referències

* ↑ Fred Uhlman, Il fait beau à Paris aujourd'hui, Stock, 1985, p. 97
* ↑ Fred Uhlman, Grup 62
* ↑ Schwitters, Kurt. «Postcard featuring an image of ‘Portrait of Fred Uhlman'». Tate Archive. [Consulta: 17 agost 2016].
* ↑ Frede Uhlman a Biografias y Vidas
# Tom Wintringham

Thomas Henry Wintringham (Great Grimsby, Lincolnshire, 15 de maig del 1898 - Searby Manor, North Lincolshire, 16 d'agost del 1949) fou un militar, historiador, escriptor, periodista, poeta i polític comunista britànic. Participà en la Primera Guerra Mundial, en la Guerra Civil espanyola primer organitzant la formació de les Brigades Internacionals i més tard comandant el Batalló Britànic i en la Segona Guerra Mundial, durant la qual fundà la unitat anomenada British Home Guard.

## La seva participació en la Guerra Civil espanyola

Al cap de pocs dies d'haver començat la Guerra Civil espanyola, Wintringham viatja a Barcelona, en part per decisió pròpia i en part per la voluntat de Harry Pollitt, dirigent del Partit Comunista de la Gran Bretanya. Hi va oficialment per acompanyar un destacament d'ambulàncies i com a corresponsal del Daily Workers i del Labour Monthly. Tanmateix, sembla que la veritable intenció de Wintringham era crear el primer nucli organitzat de voluntaris anglesos que començaven a arribar per a lluitar contra els militars insurrectes. Existia ja, de fet, un primer grup d'anglesos voluntaris anomenat "Grup Tom Mann", el qual participà en la malaguanyada expedició del capità Bayo a Mallorca. A la tornada, el grup esdevindria la Centúria Tom Mann, que seria de les primeres unitats internacionals en sortir cap a la defensa del Madrid assetjat, però a la qual no s'hi arribà a unir Wintringham. D'aquests dies de setembre del 1936 a la Barcelona revolucionària, data la cèlebre foto on apareix Tom Wintringham i la resta de companys de la Centúria Tom Mann.

## Obres de l'autor

* War! And the way to fight against it. Partido Comunista de Gran Bretaña, Londres, 1932.
* Air Raid Warning! Why the Royal Air Force is to be doubled. Workers' Bookshop, Londres, 1934.
* The coming world war. Wishart Books. Londres, 1935.
* Mutiny. Being a survey of mutinies from Spartacus to Invergordon. Stanley Nott. Londres, 1936.
* English Captain. Reminiscences of service in the International Brigade in the Spanish Civil War. Faber & Faber. Londres, 1939.
* How to reform the army. 'Fact No. 98'. Londres, 1939.
* Armies of Freemen. G Routledge & Sons. Londres, 1940.
* New ways of war. Penguin Books. Nova York, 1940.
* Deadlock war. Faber & Faber. Londres, 1940.
* Ferdinand Otto Miksche, Blitzkrieg (traducción). Faber & Faber. Londres, 1941.
* The politics of victory. G. Routledge & Sons. Londres, 1941.
* Freedom is our weapon. A policy for army reform. Kegan Paul & Co. Londres, 1941.
* Peoples' war. Penguin. Harmondsworth i Nova York, 1942.
* Weapons and tactics. Faber & Faber. Londres, 1943.

### Enllaços externs i referències

* Web dedicada a Tom Wintringham (anglès)
* Article del Morning Star On Line Arxivat 2016-03-03 a Wayback Machine. (anglès)
* Fitxa als Arxius Militars (anglès)

### Bibliografia

* Purcell, Hugh. The Last English Revolutionary, a biography of Tom Wintringham. Sutton Publishing, 2004. ISBN 0-7509-3080-2
# Llista de corrents de la Catalunya del Nord

Llista de rius i rieres que tenen tot o part del seu recorregut al departament dels Pirineus Orientals (Catalunya del Nord i la comarca de Fenolleda).

## Classificació per ordre alfabètic

A continuació es troba la llista en ordre alfabètic de tots els rius i corrents situats als Pirineus Orientals, que es poden trobar al nomenclàtor francès SANDRE, excepte el riu Muga:
* A: Aglí, Alemany, Ampla, Angostrina, Angust, Arieja, Aude
* B: Bassa, Berna, Bonabosc, Bulès, Bolzana, Brangolí
* C: Cabrils, Cadí, Callan, Campcardós, Cantarana, Carançà, Castellana, Comalada, Craberissa
* D: Desix
* E: Er, Èvol
* G: Galba
* L: Lentillà, Lladura, Llec, Lliterà
* M: Maçana, Matassa, Menera, Mentet, Morellàs, Maurí, Mondony, Muga
* P: Pesqueta
* R: Ravaner, Reart, Riberola, Riuferrer, Ròbol, Rotjà
* S: Sant Andreu, Segre
* T: Tanyarí, Tec, Tet
* V: Vallàuria, Vanera, Verdoble
* Q: Querol
# Mòbil

«Mòbil» té aquests significats:
* Mòbil, allò que està en moviment o que pot ésser mogut
* Mòbil puntual, conceptualització d'un cos imaginari per a ser usat en cinemàtica, reduït a un punt de l'espai
* Mòbil (escultura), tipus d'escultura que penja i està composta per parts que es mouen
* El mòbil, novel·la apocalíptica de terror escrita per Stephen King i publicada el 2006
* Telèfon mòbil, dispositiu electrònic amb ràdio de curt abast usat per a comunicacions de veu i/o dades
# Cantó de Murvièlh

El cantó de Murvièlh és un cantó francès del departament de l'Erau, a la regió del Llenguadoc-Rosselló. Forma part del districte de Besiers, té 11 municipis i el cap cantonal és Murvièlh.

## Municipis

* Autinhac
* Cabrairòlas
* Caussinuòjols
* Causses e Vairan
* Laurenç
* Murvièlh
* Palhièrs
* Puègmiçon
* Sant Ginièis
* Sant Nasari de las Avelhanas
* Tesan de Besièrs
# Fred Wacker

Fred Wacker va ser un pilot de curses automobilístiques estatunidenc que va arribar a disputar curses de Fórmula 1.
Fred Wacker va néixer el 10 de juliol del 1918 a Chicago, Illinois i va morir a Lake Bluff, Illinois el 16 de juny del 1998.

## A la F1

Va debutar a la quarta cursa de la temporada 1953 (la quarta temporada de la història) del campionat del món de la Fórmula 1, disputant el 21 de juny del 1953 el GP de Bèlgica al Circuit de Spa-Francorchamps.
Fred Wacker va participar en cinc curses puntuables pel campionat de la F1, disputades en dues temporades diferents (1953 i 1954) no aconseguint cap punt pel campionat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1953 | Equipe Gordini | Gordini | Gordini | ARG | 500 | HOL NVS | BEL 9 | FRA | GBR | ALE | SUI NVS | ITA | - | 0 |
| 1954 | Georges Berger | Gordini | Gordini | ARG | 500 | BEL | FRA | GBR | ALE | SUI Ret | ITA 6 | ESP | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 | 0 | 0 | 0 | 0 | 0 |
# The Pirates of Penzance

The Pirates of Penzance, or The Slave of Duty (Els pirates de Penzance, o l'esclau del deure), és una opereta còmica en dos actes escrita per W. S. Gilbert amb música d'Arthur Sullivan. Va ser estrenada a Nova York el 31 de desembre de 1879 i des del primer moment va ser un èxit de crítica i públic. Encara avui gaudeix de popularitat i és de les operetes de Gilbert i Sullivan més conegudes, juntament amb The Mikado i H.M.S. Pinafore.
La trama tracta de Frederic, que després de fer 21 anys acaba el seu contracte d'aprenentatge en una banda de pirates. Decidit a portar una vida recta, abandona el grup i s'enamora de Mabel, la filla del general major Stanley. Juntament amb el general inicia els preparatius d'una campanya contra els pirates fins que descobreix que, havent nascut un 29 de febrer en un any de traspàs, tècnicament encara no ha arribat al seu "21è aniversari" i haurà de servir els pirates durant 63 anys més.
L'obra va ser estrenada en català l'any 1997 en una versió lliure produïda per Dagoll Dagom titulada "Els Pirates", adaptada per Xavier Bru de Sala, que traslladava els fets a la Costa Brava i presentava un final diferent.
L'any 2014 es va estrenar a Sabadell "Els Pirates del Sol", una traducció fidel a l'original produïda pel Teatre del Sol., amb adaptació del text a càrrec d'Irene Garrido, adaptació musical de Guillem Galofré, i dirigida per Ramon Ribalta que es va representar al llarg de dues temporades amb un total de 83 representacions.

## Referències

* 1 2 «ELS PIRATES DEL SOL, Teatre del sol Sabadell». [Consulta: 7 febrer 2021].
# Pedro Rodríguez de la Vega

Pedro Rodríguez de la Vega va ser un pilot de curses automobilístiques mexicà que va arribar a disputar curses de Fórmula 1.
Va néixer el 18 de gener del 1940 a Ciutat de Mèxic, Mèxic i va morir en un accident disputant una cursa prop de Nuremberg, Alemanya l'11 de juliol del 1971. Pedro era el germà gran del també pilot Ricardo Rodríguez de la Vega.

## A la F1

Pedro Rodríguez va debutar a la vuitena cursa de la temporada 1963 (la catorzena temporada de la història) del campionat del món de la Fórmula 1, disputant el 6 d'octubre del 1963 el GP dels Estats Units al circuit de Watkins Glen.
Va participar en un total de cinquanta-quatre proves puntuables pel campionat de la F1, disputades en nou temporades consecutives (1963-1971) aconseguint dues victòries (i set podis) com a millor classificació i assolí un total de 71 punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Posició | Punts |
| 1963 | Lotus | Lotus | Climax | MON | BEL | HOL | FRA | GBR | ALE | ITA | USA Ret | MEX Ret | SUD | | | | - | 0 |
| 1964 | Scuderia Ferrari | Ferrari | Ferrari | MON | HOL | BEL | FRA | GBR | ALE | AUT | ITA | USA | MEX 6 | | | | 22è | 1 |
| 1965 | Scuderia Ferrari | Ferrari | Ferrari | SUD | MON | BEL | FRA | GBR | HOL | ALE | ITA | USA 5 | MEX 7 | | | | 14è | 2 |
| 1966 | Lotus | Lotus | Climax | MON | BEL | FRA Ret | GBR | HOL | ALE | ITA | USA Ret | MEX Ret | | | | | – | 0 |
| 1967 | Pedro Rodríguez | Cooper | Maserati | SUD 1 | MON 5 | HOL Ret | BEL 9 | FRA 6 | GBR 5 | ALE 8 | CAN | ITA | USA | MEX 6 | | | 6è | 15 |
| 1968 | Pedro Rodríguez | BRM | BRM | SUD Ret | ESP Ret | MON Ret | BEL 2 | HOL 3 | FRA NC | GBR Ret | ALE 6 | ITA Ret | CAN 3 | USA Ret | MEX 4 | | 6è | 18 |
| 1969 | Pedro Rodríguez | BRM | BRM | SUD Ret | ESP Ret | MON Ret | HOL | FRA | | | | | | | | | 14è | 3 |
| 1969 | Pedro Rodríguez | Ferrari | Ferrari | | | | | | GBR Ret | ALE | ITA 6 | CAN Ret | USA 5 | MEX 7 | | | 14è | 3 |
| 1970 | BRM | BRM | BRM | SUD 9 | ESP Ret | MON 6 | BEL 1 | HOL 10 | FRA Ret | GBR Ret | ALE Ret | AUT 4 | ITA Ret | CAN 4 | USA 2 | MEX 6 | 7è | 23 |
| 1971 | BRM | BRM | BRM | SUD Ret | ESP 4 | MON 9 | HOL 2 | FRA Ret | GBR | ALE | AUT | ITA | CAN | USA | | | 10è | 9 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 54 | 2 | 7 | 0 | 1 | 71 |
# Metiocarb

El metiocarb, en anglès: Methiocarb és un plaguicida del grup dels carbamats que es fa servir com repel·lent per als ocells, insecticida, acaricida i mol·lusquicida des de la dècada de 1960 els carbamats han estat àmpliament usats en l'agricultura com insecticides i herbicides. Es prefereixen els carbamats enfront dels organoclorats els quals són de més persistència sobre els conreus. El metiocarb té una acció de contacte i una acció sobre l'estòmac sobre àcars i efectes neurotòxics sobe els mol·luscs. Les llavors tractades amb metiocarb també afecten els ocells. Com els altres carbamats el metiocarb inhibeix l'acetilcolinesterasa. Pot causar fins i tot toxicitat aguda en humans exposats durant molt de temps o auna dosi suficient. No està llista com un carcinogen. Metiocarb és un potent verí pels organismes aquàtics. Altres noms comercials del metiocarb són el de mesurol i mercaptodimethur.

## Síntesi

El metiocarb ha estat sintetitzat per la companyia Bayer a partir del 4-metiltio-3,5-xilenol (1) i metilisocianat (2).

## Toxicitat

| Exposició | Toxicitat aguda |
| Dèrmica LD$_{50}$(mg/kg de pes del cos) |
| Conill | >2000 |
| Rata | >200 |
| Inhalació (1 hora) LC$_{50}$(mg/m³) |
| Rata | 1200 |
| Intraperitoneal LD$_{50}$(mg/kg pes del cos) |
| Ratolí | 6 |
| Oral LD$_{50}$(mg/kg pes del cos) |
| Gos | 10 |
| Porc de Guinea | 40 |
| Ratolí | 25 |
| Rata | 30 |

## Referències

* ↑ Bailey, PT; Smith, G «Methiocarb as a bird repellent on wine grapes». Australian Journal of Experimental Agriculture, 19, 97, 01-01-1979, pàg. 247. DOI: 10.1071/EA9790247.
* 1 2 3 «Prevention, Pesticides And Toxic Substances: R.E.D. FACTS: Methiocarb». United States Environmental Protection Agency (EPA). EPA. [Consulta: 28 març 2013].
* 1 2 3 «Methiocarb». PAN Pesticides Database - Chemicals.
* ↑ Ozden, Sibel; Catalgol, Betul; Gezginci-Oktayoglu, Selda; Arda-Pirincci, Pelin; Bolkent, Sehnaz «Methiocarb-induced oxidative damage following subacute exposure and the protective effects of vitamin E and taurine in rats». Food and Chemical Toxicology, 47, 7, 30-06-2009, pàg. 1676–1684. DOI: 10.1016/j.fct.2009.04.018.
* ↑ Unger, Thomas A. Pesticide synthesis handbook. Park Ridge, N.J.: Noyes Publications, 1996, p. 86. ISBN 0-8155-1401-8.
* 1 2 3 4 5 6 7 8 Marrs, T. «METHIOCARB JMPR 1998». Department of Health.
# Nesokia indica

Nesokia indica és una espècie de mamífer rosegador de la família dels múrids. Viu a altituds d'entre 0 i 1.600 msnm a l'Afganistan, l'Aràbia Saudita, Bangladesh, Egipte, l'Índia, l'Iran, l'Iraq, Israel, Jordània, el Pakistan, Palestina, Síria, el Tadjikistan, el Turkmenistan, l'Uzbekistan, la Xina i, possiblement, el Kazakhstan i Turquia. Ocupa una gran varietat d'hàbitats. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, indica, significa 'índia' en llatí.

## Referències

* ↑ Boitani, L.; Molur, S. Nesokia indica. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Nesokia» d'Animalia (en anglès).